b'\n_START_ARTICLE_\nMelanokortiin-1 retseptor\n_START_PARAGRAPH_\nMelanokortiin-1 retseptor ehk melanots\xc3\xbc\xc3\xbcte stimuleeriva hormooni retseptor (l\xc3\xbch MC1R) on melanots\xc3\xbc\xc3\xbctide plasmamembraani G-valguga seotud retseptor, mis seob mitmeid ajuripatsi peptiidhormoone melanokortiine ja s\xc3\xbcnteesib melaniini._NEWLINE_MC1R osaleb imetajate naha ja karvastiku pigmentatsiooni regulatsioonis, m\xc3\xa4\xc3\xa4rates \xc3\xa4ra ka melanosoomides s\xc3\xbcnteesitava melaniini liigi (kas l\xc3\xbclituda eumelaniini v\xc3\xb5i feomelaniini s\xc3\xbcnteesimisele)._NEWLINE_Mc1r geenimutatsioonid v\xc3\xb5ivad p\xc3\xb5hjustada \xc3\xbcldkehakatte v\xc3\xa4rvimuutusi mitmetel loomaliikidel nagu n\xc3\xa4iteks hiirtel, lehmadel, hobustel, kanadel, koertel, rebastel, sigadel ja lammastel \xe2\x80\x93 dominantsed geenivariandid v\xc3\xb5ivad karvastiku tumedamaks ja retsessiivsed karvkatte kas kollaseks v\xc3\xb5i punaseks muuta._NEWLINE_Mc1r on kandidaatgeen osade roomajate, sh madude soomuste, melanistliku v\xc3\xa4rvuse kujundamisel._NEWLINE_Ameerika \xc3\x9chendriikides esineb ligi 25%-l rahvastikust retsessiivset MC1R geenimutatsiooni, mida seostatakse loodusliku punap\xc3\xa4isusega._NEWLINE_Seda retseptorit kodeeriva geeni muteerunud vorme seostatakse ka perekondlikku soodumusega maliigse melanoomi v\xc3\xa4ljakujunemisega.'